stanford-oval/wikipedia huggingface dataset:
ขบวนการอนาคต ไทม์เรนเจอร์
พลังและความสามารถของไทม์เรนเจอร์ > ข้อมูลจำเพาะ

| ชื่อ | ความยาว | ความสูง | ความกว้าง | น้ำหนัก | ความเร็ว |
| --- | --- | --- | --- | --- | --- |
| ไทม์เจ็ท 1 | 34 เมตร | 13 เมตร | 24 เมตร | 1300 ตัน | 5 แรงมัค (พื้นที่ปกติ) |
| ไทม์เจ็ท 2 | 40 เมตร | 15 เมตร | 35m | 1400 ตัน | 3.5 แรงมัค (พื้นที่ปกติ) |
| ไทม์เจ็ท 3 | 40 เมตร | 15 เมตร | 20m | 1400 ตัน | 3.2 แรงมัค (พื้นที่ปกติ) |
| ไทม์เจ็ท 4 | 28 เมตร | 13 เมตร | 20m | 950 ตัน | 4.5 แรงมัค (พื้นที่ปกติ) |
| ไทม์เจ็ท 5 | 28 เมตร | 13 เมตร | 20m | 950 ตัน | 4.2 แรงมัค (พื้นที่ปกติ) |
| ไทม์เจ็ท γ | 51 เมตร | 15 เมตร | 44 เมตร | 6000 ตัน | ความเร็วแสง 99% (พื้นที่ปกติ) |
| ไทม์ชาโดว์ สเตลท์โหมด | 38 เมตร | 22 เมตร | 66 เมตร | 4000 ตัน | 3 แรงมัค (พื้นที่ปกติ) ความเร็วแสง 99% (พื้นที่ปกติ) |
| วีเร็กซ์ | 117 เมตร | 76.7 เมตร |  | 8500 ตัน | ความเร็วในการวิ่ง: 100 กม. / ชม. |
| ไทม์ฟลายเยอร์ | 4.8 เมตร | 2.2 เมตร | 5 เมตร | 1.2 ตัน | 2.5 แรงมัค (พื้นที่ปกติ) ความเร็วแสง 99% (พื้นที่ปกติ) |
| ฟลายเยอร์แม็กนั่ม | 5.2 เมตร | 2.6 เมตร | 2 เมตร | 1.2 ตัน |  |
| ไรเมย์ | 29 เมตร |  |  | 2200 ตัน | 120 กม. / ชม. |
| ชื่อ | ความสูง | ความยาว | ความกว้าง | น้ำหนัก | แรงกำลัง |
| --- | --- | --- | --- | --- | --- |
| ไทม์โรโบ α | 56 เมตร |  | 41 เมตร | 6000 ตัน | 15 ล้านแรงม้า |
| ไทม์โรโบ β | 60 เมตร |  | 43 เมตร | 6000 ตัน | 12 ล้านแรงม้า |
| ไทม์ชาโดว์ | 50 เมตร |  | 66 เมตร | 4000 ตัน | 10 ล้านแรงม้า |
| ไทม์โรโบชาโดว์อัลฟ่า | 64 เมตร |  | 66 เมตร | 10000 ตัน | 18 ล้านแรงม้า |
| ไทม์โรโบชาโดว์เบต้า | 75 เมตร |  | 66 เมตร | 10000 ตัน | 15 ล้านแรงม้า |
| วีเร็กซ์โรโบ | 77 เมตร |  | 57 เมตร | 8500 ตัน |  |
| โพรไวดัส | 45 เมตร |  | 29 เมตร | 5000 ตัน | 11 ล้านแรงม้า  |
| G ซอร์ด |  | 75 เมตร | 55 เมตร | 8000 ตัน | 19.5 ล้านแรงม้า |
การอออกอากาศ

ขบวนการอนาคต ไทม์เรนเจอร์ ออกอากาศทุกวันอาทิตย์ เวลา 7.30 - 8.00 น. ทางสถานี ทีวีอาซาฮี
ในส่วนประเทศไทย ลิขสิทธิ์ในการจำหน่ายเป็นของบริษัท ทีไอจีเอ (TIGA) ในช่วงแรกได้ทำรูปแบบม้วนวิดีโอ (VHS) โดยได้ถูกวางจำหน่ายในรูปแบบเช่าและวางจำหน่ายในช่วงที่ออกอากาศในประเทศญี่ปุ่นในขณะนั้น แต่ว่ากลับทำได้เพียงแค่ 5 ม้วน (10 ตอน) เนื่องจากมีการเปลี่ยนแปลงผู้จัดจำหน่ายระหว่างบริษัททีไอจีเอและโรส ทำให้ยุติการวางจำหน่ายชั่วคราว ซึ่งในขณะนั้นก็ได้นำขบวนการคอสมิก กิงกะแมนมาวางจำหน่ายแทนไทม์เรนเจอร์ จนกระทั่งได้กลับมาผลิตอีกครั้งเมื่อปี พ.ศ. 2544 โดยครั้งนี้ได้วางจำหน่ายในรูปแบบวีซีดี ซึ่งมีโรสวิดีโอเป็นผู้จัดจำหน่าย ซึ่งได้ลงครบทุกตอนยกเว้นตอนที่ 51 ที่ไม่ได้ถูกนำพากย์ไทย โดยยังคงใช้ทีมงานของบริษัททีไอจีเอเช่นเดิม ตามเงื่อนไขที่ทางทีไอจีเอได้ตั้งเอาไว้ นอกจากนี้ได้ออกอากาศทาง สถานีวิทยุโทรทัศน์กองทัพบกช่อง 5 ในรายการบ้านการ์ตูน เมื่อปี พ.ศ. 2545 ออกอากาศทุกวันศุกร์เวลา 18:00 น. แต่ภายหลังจากที่โรสก็ได้ลิขสิทธิ์ ขบวนการอนาคต ไทม์เรนเจอร์ VS โกโกไฟว์ ได้มีการเปลี่ยนแปลงส่วนของนักพากย์และบทแปลซึ่งแตกต่างกับของทีไอจีเอ
ข้อมูลลิงก์

Timeranger Toei web official เก็บถาวร 2013-09-28 ที่ เวย์แบ็กแมชชีน
ชัยวัฒน์ คุประตกุล

| ชัยวัฒน์ คุประตกุล |
| --- | --- |
เกิด: 20 กันยายน พ.ศ. 2483 (84 ปี) อำเภอเมือง จังหวัดนครราชสีมา ประเทศไทย
นามปากกา: ชัยคุปต์, เตคีออน, วัฒนชัย, ศรีวัฒน์ (นามปากการ่วมกับชูศรี)
อาชีพ: นักวิทยาศาสตร์, นักการศึกษา
คู่สมรส: ชูศรี จุลลัษเฐียร
รองศาสตราจารย์ ชัยวัฒน์ คุประตกุล เป็นนักวิทยาศาสตร์ นักการศึกษา นักเขียน นักแปล คอลัมนิสต์ นักจัดรายการวิทยุและโทรทัศน์ชาวไทย
ประวัติ

รองศาสตราจารย์ ดร.ชัยวัฒน์ คุประตกุล เกิดวันที่ 20 กันยายน พ.ศ. 2483  ที่ตำบลในเมือง อำเภอเมืองนครราชสีมา จังหวัดนครราชสีมา เป็นบุตรของนายเช็งเฮียง และนางซิวเตียง บิดาเป็นนายแพทย์แผนโบราณ มารดามีอาชีพค้าขาย มีประสบการณ์วัยเด็กและวัยรุ่นทดลองทำงานต่างๆ เช่น ขี่สามล้อรับจ้าง ขายล็อตเตอรี่ ขายถ่าน เลี้ยงหมู จับหมู ขายของกินประเภทน้ำแข็งไส น้ำหวาน บุหรี่ ปลาหมึกย่าง ตามงานวัดในต่างอำเภอ แถวอำเภอพิมาย
เข้าโรงเรียนครั้งแรกที่โรงเรียนบูรพาวิทยากร (วัดบูรพ์) จังหวัดนครราชสีมา แต่ไม่สนุกกับการเรียนจึงออกจากโรงเรียนมาอยู่บ้าน กลับเข้าเรียนหนังสือครั้งใหม่เมื่ออายุเก้าปีที่โรงเรียนบูรพาวิทยากร เพราะอยากอ่านหนังสือประเภทนิยาย-นิทานด้วยตนเอง จบการศึกษามัธยม 8 จากโรงเรียนราชสีมาวิทยาลัย เข้าศึกษาที่คณะวิทยาศาสตร์ จุฬาลงกรณ์มหาวิทยาลัย ระหว่างที่ศึกษาอยู่ปีที่ 2 สอบได้ทุนโคลัมโบของรัฐบาลออสเตรเลีย เข้าศึกษาหลักสูตรวิทยาศาสตร์ สาขาฟิสิกส์ ที่มหาวิทยาลัยโมนาช ประเทศออสเตรเลีย จนกระทั่งสำเร็จการศึกษาปริญญาเอก (ฟิสิกส์)
จากนั้นจึงเข้าประจำทำงานครั้งแรกที่มหาวิทยาลัยขอนแก่น ปีพ.ศ. 2513 ย้ายโอนมาประจำที่มหาวิทยาลัยศรีนครินทรวิโรฒ วิทยาเขตประสานมิตร ปี พ.ศ. 2525 สนใจเรื่องการเขียนตั้งแต่สมัยเป็นเด็กชอบวิชาทุกวิชาที่มีการสอนในโรงเรียน โดยเฉพาะอย่างยิ่งวิทยาศาสตร์ คณิตศาสตร์ ประวัติศาสตร์ เรียงความ ภาษาไทย ภาษาอังกฤษ ดนตรี แต่อยากเป็นนักวิทยาศาสตร์โดยอาชีพเมื่อโตขึ้นและอยากเป็นนักเขียน โดยเริ่มทดลองเขียนนิยายวิทยาศาสตร์ เรื่องสั้นวิทยาศาสตร์ ออกนิตยสารทำมือ (เขียนเองสร้างภาพประกอบเองทั้งเล่ม) ในระหว่างเป็นนักเรียนอยู่ที่โรงเรียนราชสีมาวิทยาลัยจำนวน 2 ฉบับ
รองศาสตราจารย์ ดร.ชัยวัฒน์ คุประตกุล สมรสกับชูศรี จุลลัษเฐียร พ.ศ. 2511 มีบุตรธิดาสองคน (จักรกริช และชลลดา) สมรสกับสรรสิริ ชัยรัตน์ พ.ศ. 2542 ปัจจุบันเป็นข้าราชการบำนาญ (มหาวิทยาลัยศรีนครินทรวิโรฒ) เกษียณอายุการทำงานก่อนกำหนดวันที่ 1 ตุลาคม 2542
ประสบการณ์พิเศษต่างประเทศ และกิจกรรมระหว่างประเทศ

เป็น Director จัด Workshop เกี่ยวกับ Science Communication โดยยูเนสโกที่ประเทศศรีลังกาเป็นเวลา 5 วัน แก่ผู้สื่อข่าวจากประเทศต่าง ๆ ในเอเชียตะวันออกเฉียงใต้
ได้รับเชิญให้ไปดูงานด้านวิทยาศาสตร์การศึกษาและสื่อสารมวลชนในประเทศต่าง ๆ คือ สหรัฐอเมริกา, สวีเดน, อังกฤษ, ฝรั่งเศส, อิตาลี, เยอรมนี, เดนมาร์ก และอีกหลายประเทศในเอเชีย
เป็นประธานจัด International Conference on Method of Teaching Physics (Secondary & Tertiary Levels) ที่มหาวิทยาลัยขอนแก่น 11-13 พฤศจิกายน พ.ศ. 2524 โดยได้รับการสนับสนุนจาก APSO, UNESCO, COSTED และประเทศต่าง ๆ คือ สหรัฐอเมริกา อังกฤษ สวีเดน ออสเตรเลียและเยอรมนี
ประจำกองบรรณาธิการนิตยสารเอเชียวีก (Literary Supplement)
เครื่องราชอิสริยาภรณ์

พ.ศ. 2538 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2533 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2539 –  เหรียญจักรพรรดิมาลา (ร.จ.พ.)
รางวัล

รางวัล “นักสื่อสารทางวิทยาศาสตร์ดีเด่น” ประจำปี พ.ศ. 2538 จากชมรมนักเขียนและผู้จัดทำหนังสือวิทยาศาสตร์ (นจวท.) สมาคมวิทยาศาสตร์แห่งประเทศไทยในพระบรมราชูปถัมภ์ โดยการสนับสนุนรางวัลจากมูลนิธิส่งเสริมวิทยาศาสตร์และเทคโนโลยี ในพระบรมราชูปถัมภ์
“ชีวิตอมตะ” ได้รับรางวัลชมเชยการประกวดหนังสือดีเด่นประเภทหนังสือสารคดีสำหรับเด็กก่อนวัยรุ่น ปี 2524 ของคณะกรรมการพัฒนาหนังสือแห่งชาติ
หนังสือ “ชีวิตอมตะ” ได้รับรางวัลชมเชยจากสำนักงานคณะกรรมการส่งเสริมและประสานงานเยาวชนแห่งชาติ (ส.ย.ช.) ปี พ.ศ. 2524
“เลเซอร์” ได้รับรางวัลชมเชยการประกวดหนังสือดีเด่นประเภทหนังสือสารคดีสำหรับเด็กก่อนวัยรุ่น ปี พ.ศ. 2529 ของคณะกรรมการพัฒนาหนังสือแห่งชาติ
“อวกาศมหัศจรรย์” ได้รับรางวัลชมเชยการประกวดหนังสือดีเด่นประเภทหนังสือการ์ตูนปี พ.ศ. 2540 ของคณะกรรมการพัฒนาหนังสือแห่งชาติ
นิยายวิทยาศาสตร์เรื่อง “โปรเจกต์ เอกซ์” ได้รับรางวัลชมเชยการประกวดหนังสือดีเด่นประเภทนวนิยาย ปี พ.ศ. 2546 ของคณะกรรมการพัฒนาหนังสือแห่งชาติ
รางวัล “สุรินทราชา” (รางวัลนักแปลดีเด่น) ประจำปี พ.ศ. 2552 ของสมาคมนักแปลและล่ามแห่งประเทศไทย
ได้รับการเสนอชื่อจากยูเนสโก (กระทรวงศึกษาธิการ) เข้ารับการพิจารณาชิงรางวัลคาลิงกา (KALINGA PRIZE) 2 ครั้ง ปี พ.ศ. 2524 และพ.ศ. 2547
หนังสือผ่ามิติจินตนาการ ได้รับรางวัลหนังสือดีเด่นประเภทสารคดีประจำปี 2554 จากสำนักงานคณะกรรมการการศึกษาขั้นพื้นฐาน กระทรวงศึกษาธิการ
ศิษย์เก่าดีเด่น โรงเรียนราชสีมาวิทยาลัย ปี พ.ศ. 2540
ศิษย์เก่าดีเด่น โรงเรียนเทศบาล 1 บูรพาวิทยากร (วัดบูรพ์) ปี พ.ศ. 2548
WHO’s Who In The World, 1980-1981
Men Of Achievement, 1983
International Who’s Who Of Intellectuals, Vol.5
เป็น PRESENTER งานสัปดาห์วิทยาศาสตร์แห่งชาติ ประจำเดือนสิงหาคม พ.ศ. 2543 (ค.ศ. 2000) ประชาสัมพันธ์สั้นทางโทรทัศน์ (TV.SPOT) แพร่ภาพในโทรทัศน์หลายช่องช่วงเดือนสิงหาคม พ.ศ. 2543
รางวัลนราธิป พ.ศ. 2563
ดาวเงินไทยทอง

| ดาวเงินไทยทอง |
| --- | --- |

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Asterids
อันดับ:: Gentianales
วงศ์:: Rubiaceae
สกุล:: Argostemma
สปีชีส์:: A.  thaithongiae
ชื่อทวินาม
Argostemma thaithongiae 

ดาวเงินไทยทอง ชื่อวิทยาศาสตร์:  Argostemma thaithongiae เป็นพืชในสกุลดาวเงิน วงศ์ Rubiaceae เป็นไม้ล้มลุกอวบน้ำ ขึ้นตามหินปูน ใบเดี่ยว ดอกช่อ ออกที่ปลายยอด ดอกสีขาว รูประฆัง ผลขนาดเล็ก แห้งแล้วแตก ออกดอกช่วงมิถุนายน – สิงหาคม พบครั้งแรกที่ดอยเชียงดาว จังหวัดเชียงใหม่ โดย H.B.G. Garrett ชาวอังกฤษ ชื่อสปีชีส์ตั้งเป็นเกียรติแก่ศ. ดร. อบฉันท์ ไทยทอง
ซือเจ๊ทะลุมัลติเวิร์ส

| ซือเจ๊ทะลุมัลติเวิร์ส |
| --- | --- |
ใบปิดภาพยนตร์
กำกับ: Daniel KwanDaniel Scheinert
เขียนบท:   Daniel Kwan  Daniel Scheinert 
อำนวยการสร้าง:   Anthony RussoJoe Russo  Mike Larocca  Daniel Kwan  Daniel Scheinert  Jonathan Wang  Peter Tam Lee 
นักแสดงนำ:   Michelle Yeoh  Stephanie Hsu  Ke Huy Quan  Jenny Slate  Harry Shum Jr.  James Hong  Jamie Lee Curtis 
กำกับภาพ: Larkin Seiple
ตัดต่อ: Paul Rogers
ดนตรีประกอบ: Son Lux
บริษัทผู้สร้าง:   IAC Films  Gozie AGBO  Year of the Rat  Ley Line Entertainment  
ผู้จัดจำหน่าย: เอทเวนตีโฟร์
วันฉาย:   11 มีนาคม ค.ศ. 2022 (2022-03-11) (SXSW)  25 มีนาคม ค.ศ. 2022 (2022-03-25) (United States) 
ความยาว: 139 minutes
ประเทศ: United States
ภาษา:   English  Mandarin  Cantonese 
ทุนสร้าง: $14.3–25 million
ทำเงิน: $108 million
ซือเจ๊ทะลุมัลติเวิร์ส เป็นภาพยนตร์อเมริกันแนวดราม่าตลกแอบเสิร์ด ที่ออกฉายในปี ค.ศ. 2022 เขียนบทและกำกับโดย Daniel Kwan และ Daniel Scheinert (มักถูกเรียกชื่อรวมกันว่า Daniels) ซึ่งร่วมผลิตกับพี่น้องรุสโซ นำแสดงโดยมิเชล โหย่ว ในบท Evelyn ร่วมกับ Stephanie Hsu, กวาน เก๊ฮวี, Jenny Slate, Harry Shum Jr., James Hong, และ เจมี ลี เคอร์ติส มารับบทสมทบ
เรื่องย่อ

Evelyn Wang ชาวอเมริกันเชื้อสายจีน ซึ่งกำลังถูกเรียกสอบความถูกต้องของการยื่นภาษีโดยสรรพากร ขณะนั้นเองก็ได้พบว่าเธอจำเป็นต้องเชื่อมต่อกับตัวตนของเธอในโลกคู่ขนานต่างๆ เพื่อป้องกันสิ่งมีชีวิตทรงพลังที่ชั่วร้ายไม่ให้ทำลายพหุภพทั้งหมด
ซือหม่า หลุน

สุมา หลุน (จีนตัวย่อ: 司马伦; จีนตัวเต็ม: 司馬倫; พินอิน: sī mǎ lún) หรือ ซือหม่า หลุน (ก่อน ค.ศ. 249 - 5 มิถุนายน ค.ศ. 301) เป็นลูกชายคนสุดท้องของสุมาอี้ กุนซือคนสำคัญของฝ่ายวุยก๊กในสมัยสามก๊ก สันนิษฐานว่าทรงประสูติก่อน ค.ศ. 249 (พ.ศ. 792) เพราะสุมาอี้ผู้เป็นบิดานั้นถึงแก่กรรมในปี ค.ศ. 251 (พ.ศ. 794) เป็นหนึ่งในบุคคลสำคัญในช่วงสงครามแปดอ๋อง
ดาวเทียมซินนั่ว 3

ซินนั่ว 3 (Sinosat-3) เป็นดาวเทียมสื่อสาร ของสาธารณรัฐประชาชนจีน ส่งขึ้นวงโคจรเมื่อ 1 มิถุนายน พ.ศ. 2550 จากศูนย์ส่งดาวเทียมซีชัง ใช้จรวดพาหะ "ฉางเจิง 3"
ซีซีทีวี 14

| --- | --- |
ประเทศ: ประเทศจีน
แบบรายการ
ระบบภาพ: 576i (16:9 SDTV) 1080i (16:9 HDTV)
ความเป็นเจ้าของ
เจ้าของ: สถานีวิทยุโทรทัศน์กลางแห่งประเทศจีน
ประวัติ
เริ่มออกอากาศ:  (2003-06-28) 28 มิถุนายน ค.ศ. 2003 (21 ปี)
ลิงก์
เว็บไซต์: CCTV-14
ออกอากาศ

สื่อสตรีมมิง
CCTV-14
 
ซีซีทีวี 14 (จีน: 中国中央电视台少儿频道) เป็นสถานีวิทยุโทรทัศน์กลางแห่งประเทศจีน ออกอากาศรายการประเภทเด็ก ในประเทศจีน เริ่มออกอากาศ วันที่ 28 มิถุนายน ค.ศ. 2003 มีการ์ตูนที่ออกอากาศ เช่น สพันจ์บ็อบ สแควร์แพนส์ และการ์ตูนอื่นๆ สถานีนี้ยังออกอากาศรายการประเภท เกมโชว์สำหรับเด็กอีกด้วย
การออกอากาศ

ซีซีทีวี 14 ออกอากาศ 18 ชั่วโมง ตั้งแต่เวลา 06.00-24.00 ตามเวลาของประเทศจีน
แหล่งข้อมูลอื่น

เว็บไซต์อย่างเป็นทางการ
| ด ค ก สถานีวิทยุโทรทัศน์กลางแห่งสาธารณรัฐประชาชนจีน  |
| --- | --- | --- |
| ช่องรายการ | ซีซีทีวี-1 (ทั่วไป) • ซีซีทีวี-2 (เศรษฐกิจ) • ซีซีทีวี-3 (ศิลปะ) • ซีซีทีวี-4 (จีนกลาง) • ซีซีทีวี-5 (กีฬา) • ซีซีทีวี-5+ (กีฬา) • ซีซีทีวี-6 (ภาพยนตร์) • ซีซีทีวี-7 (การทหาร) • ซีซีทีวี-8 (ละครโทรทัศน์) • ซีซีทีวี-9 (สารคดี) • ซีซีทีวี-10 (การศึกษา) • ซีซีทีวี-11 (งิ้ว) • ซีซีทีวี-12 (สังคมและกฎหมาย) • ซีซีทีวี-13 (ข่าว) • ซีซีทีวี-14 (เพื่อเด็ก) • ซีซีทีวี-15 (ดนตรี) • ซีซีทีวี-16 (โอลิมปิก) • ซีซีทีวี-17 (การเกษตร) • ซีซีทีวี-นิวส์ (ข่าวภาษาอังกฤษ) • ซีจีทีเอ็น ฟร็องแซ • ซีจีทีเอ็น เอสปาญอล • ซีซีทีวี-العربية (อาหรับ) • ซีซีทีวี-รุสสกีย์ (รัสเซีย) |  |
| ดูเพิ่ม | อาคารสำนักงานใหญ่ซีซีทีวี • ซีเอ็นทีวี |  |
ซือหม่า เลี่ยง

| ซือหม่า เลี่ยง   司馬亮> ผู้สำเร็จราชการ แห่ง ราชวงศ์จิ้น |
| --- | --- |
สวรรคต: 25 กรกฎาคม พ.ศ. 834 ค.ศ.291
พระราชบิดา: สุมาอี้
พระราชมารดา: นายหญิงฟู่
พระนามรอง: จื่ออี้
พระสมัญญานาม: Prince Wencheng of Ru'nan (汝南文成王)
ซือหม่า เลี่ยง  (จีน: 司馬亮; ?-25 กรกฎาคม 834) พระนามรอง จื่ออี้ (จีน: 子翼) ผู้สำเร็จราชการ ระหว่างรัชสมัยของ จักรพรรดิจิ้นฮุ่ย จักรพรรดิองค์ที่ 2 ของ ราชวงศ์จิ้นตะวันตก. โดยพระองค์เป็นองค์ชายองค์แรกที่เข้าร่วมในสงครามที่เรียกว่า สงครามแปดอ๋อง.
ดาวเทียมตงฟังหง 1

| ตงฟังหง 1 |
| --- | --- |
รูปแบบจำลองดาวเทียม ตงฟังหง 1
รายชื่อเก่า: บูรพาแดง 1 จีน 1 พีอาร์ซี 1

ประเภทภารกิจ: การสาธิตเทคโนโลยี
ผู้ดำเนินการ: CAST
COSPAR ID: 1970-034A
SATCAT no.: 04382
ระยะภารกิจ: 20 วัน (ประสบความสำเร็จ)
 

ข้อมูลยานอวกาศ
ผู้ผลิต: CASC
มวลขณะส่งยาน: 173 kg (381 lb) 
ขนาด: 1 m (3 ft 3 in) of diameter
 

เริ่มต้นภารกิจ
วันที่ส่งขึ้น: 24 เมษายน ค.ศ. 1970, 13:35:45 GMT
จรวดนำส่ง: Chang Zheng 1
ฐานส่ง: Jiuquan, LA-5020
ผู้ดำเนินงาน: China Academy of Launch Vehicle Technology
เริ่มปฎิบัติงาน: 24 เมษายน ค.ศ. 1970
 

สิ้นสุดภารกิจ
ติดต่อครั้งสุดท้าย: 14 พฤษภาคม ค.ศ. 1970
 

ลักษณะวงโคจร
ระบบอ้างอิง: วงโคจรค้างฟ้า
ระบบวงโคจร: วงโคจรระยะปานกลาง
ระยะใกล้สุด: 441 km (274 mi)
ระยะไกลสุด: 2,286 km (1,420 mi)
ความเอียง: 68.42°
คาบการโคจร: 114.09 minutes
 
 
ตงฟังหง 1 (จีนตัวย่อ: 东方红一号; จีนตัวเต็ม: 東方紅一號; พินอิน: Dōngfānghóng Yīhào; แปลตรงตัว: "บูรพาแดงหนึ่ง") ในโลกตะวันตกยังเป็นที่รู้จักกันคือ จีน 1 หรือ พีอาร์ซี 1 เป็นดาวเทียมอวกาศดวงแรกของสาธารณรัฐประชาชนจีน(PRC) ซึ่งเปิดตัวได้อย่างประสบความสำเร็จ เมื่อวันที่ 24 เมษายน ค.ศ. 1970 ซึ่งเป็นส่วนหนึ่งของโครงการดาวเทียมอวกาศตงฟังหงของสาธารณรัฐประชาชนจีน มันเป็นส่วนหนึ่งของโครงการ"ระเบิดสองลูก หนึ่งดาวเทียม" ด้วยน้ำหนักประมาณ 173 กิโลกรัม(381 ปอนด์) ซึ่งหนักกว่าดาวเทียมดวงแรกของประเทศอื่น ดาวเทียมได้ส่งคลื่นสัญญาณวิทยุซึ่งได้กระจายเสียงเพลงชาติของชื่อเดียวกันโดยพฤตินัย การกระจายเสียงได้กินเวลา 20 วันในขณะที่อยู่ในวงโคจร
มันได้รับการพัฒนาภายใต้การดูแลของ Qian Xuesen (Tsien Hsue-shen) คณบดีแห่งสถาบันเทคโนโลยีอวกาศของจีน(CAST) ในเวลาเดียวกัน มีการสร้างดาวเทียมที่เหมือนกันทั้งหมดห้าดวง ดาวเทียมดวงแรกได้เปิดตัวอย่างประสบความสำเร็จ สถาบันศึกษาได้จัดทำ"แผนสามดาวเทียม" ซึ่งประกอบไปด้วยตงฟังหง 1 ดาวเทียมได้กลับเข้าไปใหม่ และดาวเทียมสื่อสารในวงโคจรพ้องคาบโลก Sun Jiadong มีหน้าที่รับผิดชอบในเทคโนโลยีตงฟังหง 1 ใน ค.ศ. 1967  Dang Hongxin ได้คัดเลือกเมมเบรนเสาอากาศทองแดงซึ่งได้ช่วยแก้ไขปัญหาในการกระจายเสียงบนเสาอากาศแบบคลื่นสั้นพิเศษ ระหว่าง 100 °C และ −100 °C วิศวรกรได้ติดตั้งเครื่องเล่นเพลง "ตงฟางหง"(บูรพาแดง) บนดาวเทียม
จ่งตู

เขตของจ่งตูช่วงราชวงศ์ชิง
จ่งตู (จีนตัวย่อ: 总督; จีนตัวเต็ม: 總督; พินอิน: Zǒngdū; "ผู้บังคับการทั้งปวง") ในภาษาอังกฤษมักแปลว่า ผู้สำเร็จราชการ, ผู้ว่าการใหญ่, ข้าหลวงใหญ่, หรือ อุปราช (Governor-General/Viceroy) เป็นตำแหน่งผู้ปกครองมณฑล (省) ในประเทศจีนช่วงราชวงศ์หมิงและราชวงศ์ชิง
ในราชวงศ์หมิง ตำแหน่งนี้เดิมทีมอบเป็นบำเหน็จชั่วคราวให้แก่ผู้ตรวจการทหาร (military inspector) โดยเฉพาะแถบชายแดนทางเหนือ เนื่องจากเป็นตำแหน่งชั่วคราว จึงไม่มีขั้นตามระบบเก้าขั้นของราชการ จนกระทั่งใน ค.ศ. 1469 ตรงกับรัชสมัยจักรพรรดิเฉิงฮว่า (成化) มีการกำหนดให้เหลียงกวั่งจ่งตูเป็นตำแหน่งราชการตามปรกติ จึงเป็นจ่งตูแรกที่กลายเป็นตำแหน่งตามระบบ และภายหลังจึงให้จ่งตูมีอำนาจทางพลเรือนด้วย มาในราชวงศ์ชิง ตำแหน่งจ่งตูก็เป็นผู้บัญชาการทั้งฝ่ายทหารและพลเรือนในมณฑลแล้ว และขยายจำนวนออกไปในส่วนอื่น ๆ นอกจากภาคเหนือในช่วงราชวงศ์หมิง
จ่งตูที่ปกครองมณฑลในราชวงศ์ชิงมีเก้าตำแหน่ง ดังนี้
จื๋อลี่จ่งตู (直隸總督; "ผู้สำเร็จราชการจื๋อลี่") ปกครองจื๋อลี่
ฉ่านกานจ่งตู (陝甘總督; "ผู้สำเร็จราชการฉ่านกาน") ปกครองกานซูและฉ่านซี
ซื่อชวนจ่งตู (四川總督; "ผู้สำเร็จราชการซื่อชวน") ปกครองซื่อชวน (เสฉวน)
ตงซันเฉิ่งจ่งตู (東三省總督; "ผู้สำเร็จราชการสามมณฑลบูรพา") ปกครองจี๋หลิน, เฟิ่งเทียน, และเฮย์หลงเจียง
ยฺหวินกุ้ยจ่งตู (雲貴總督; "ผู้สำเร็จราชการยฺหวินกุ้ย") ปกครองกุ้ยโจวและยฺหวินหนาน (ยูนนาน)
หู-กวั่งจ่งตู (湖廣總督; "ผู้สำเร็จราชการหู-กวั่ง") ปกครองหู-กวั่ง
หมิ่นเจ้อจ่งตู (閩浙總督; "ผู้สำเร็จราชการหมิ่นเจ้อ") ปกครอง เจ้อ คือ เจ้อเจียง และหมิ่น คือ ไถวาน (ไต้หวัน) กับฝูเจี้ยน (ฮกเกี้ยน)
เหลียงกวั่งจ่งตู (兩廣總督; "ผู้สำเร็จราชการสองกวั่ง") ปกครองกวั่งทั้งสอง คือ กวั่งซีและกวั่งตง
เหลี่ยงเจียงจ่งตู (兩江總督; "ผู้สำเร็จราชการสองเจียง") ปกครองเจียงทั้งสอง คือ เจียงซีและเจียงซู รวมถึงอานฮุย
นอกจากจ่งตูมณฑลทั้งเก้าตำแหน่งแล้ว ยังมีจ่งตูพิเศษอีกหลายตำแหน่ง เช่น เจียงหนานเหอเต้าจ่งตู (江南河道總督; "ผู้สำเร็จราชการลำน้ำเจียงหนาน") ควบคุมโครงการเกี่ยวกับลำน้ำในภูมิภาคเจียงหนาน
จันทรุปราคา เมษายน พ.ศ. 2557

| จันทรุปราคาเต็มดวง 15 เมษายน พ> ศ. 2557 |
| --- | --- |
 ชาร์เลสตัน, เวสท์เวอร์จิเนีย 7:44 UTC ภาพถ่ายโดย อาร์ เจย์ กาบานี
 ภาพแสดงลำดับปรากฏการณ์โดยดวงจันทร์ค่อยๆโคจรเข้าไปในเงาของโลก
วงรอบซารอส: 122 (56 จาก 74)
ระยะเวลา (ชั่วโมง:นาที:วินาที)
คราสเต็มดวง: 1:17:48
บางส่วน: 3:34:43
เงามัว: 5:43:54
สัมผัส (UTC)
P1: 4:53:40
U1: 5:58:19
U2: 7:06:46
ลึกที่สุด: 7:46:48
U3: 8:24:34
U4: 9:33:02
P4: 10:37:33
 สุริยุปราคาที่เกิดขึ้นในกลุ่มดาวราศีกันย์ (กลุ่มดาวหญิงสาว) ใกล้กับดาวรวงข้าวและดาวอังคาร ที่อยู่เยื้องไปทางตะวันตกของอุปราคา
จันทรุปราคาเต็มดวง เกิดขึ้นในวันที่ 15 เมษายน พ.ศ. 2557 เป็นจันทรุปราคาแรกของจันทรุปราคาเต็มดวง 2 ครั้งในปี พ.ศ. 2557 และยังเป็นจันทรุปราคาครั้งแรกสำหรับอุปราคาที่อยู่ในเทแทรด (ปรากฏการณ์จันทรุปราคาเต็มดวง 4 ดวงติดต่อกัน) นั้นคือ 8 ตุลาคม พ.ศ. 2557, 4 เมษายน พ.ศ. 2558 และ 28 กันยายน พ.ศ. 2558
ปรากฏการณ์นี้สามารถสังเกตได้ในทวีปอเมริกาและแถบมหาสมุทรแปซิฟิก รวมไปถึงออสเตรเลียและนิวซีแลนด์ ด้วยระยะเวลายาวนาน 5 ชั่วโมง 44 นาที ดวงจันทร์ได้โคจรผ่านใจกลางเงาของโลกด้านทิศใต้ เป็นผลให้ทางตอนเหนือของดวงจันทร์เป็นสีเข้มอย่างชัดเจนกว่าทางตอนใต้ของดวงจันทร์ ซึ่งตลอดเหตุการณ์คราสเต็มดวงกินเวลาทั้งสิ้น 1 ชั่วโมง 18 นาที เป็นส่วนหนึ่งของชุดซารอสดวงจันทร์ที่ 122
สำหรับปรากฏการณ์จันทรุปราคาในครั้งนี้ไม่สามารถมองเห็นได้ในประเทศไทย
ประวัติ

บทความหลัก: จันทรุปราคา
จันทรุปราคาเกิดขึ้นเมื่อดวงจันทร์เคลื่อนที่ผ่านเข้าไปในเงาของโลก เมื่อเริ่มเกิดคราสขึ้น เงาของโลกที่ดวงจันทร์สัมผัสครั้งแรกจะทำให้ดวงจันทร์มืดลงเล็กน้อย เงามืดจะเริ่ม "ครอบคลุม" ส่วนของดวงจันทร์ไปเรื่อย ๆ จนกระทั่งดวงจันทร์เริ่มเปลี่ยนเป็นสีแดง-น้ำตาลเข้ม (ซึ่งสีที่เกิดขึ้นจะแตกต่างกันไปขึ้นอยู่กับสภาพของชั้นบรรยากาศ) ดวงจันทร์จะปรากฏเป็นสีแดงเพราะการกระเจิงแสงของเรย์ลี (Rayleigh scattering) (เช่นเดียวกับการที่ดวงอาทิตย์ปรากฏเป็นสีแดงในขณะตก) และการหักเหแสงจากชั้นบรรยากาศโลกไปที่เงาบนดวงจันทร์
การจำลองการเกิดปรากฏการณ์แสดงให้เห็นถึงลักษณะที่ปรากฏโดยประมาณของดวงจันทร์ผ่านในเงาของโลก บริเวณตำแหน่งทางเหนือของดวงจันทร์จะอยู่ใกล้เคียงกับศูนย์กลางของเงาทำให้เป็นจุดที่มืดที่สุด และส่วนใหญ่ของดวงจันทร์จะปรากฏเป็นสีแดง
คำอธิบาย

เมื่อวันที่ 15 เมษายน พ.ศ. 2558 ดวงจันทร์เคลื่อนผ่านทางตอนใต้ของเงามืดของโลก ซึ่งส่วนใหญ่จะสังเกตได้จากซีกโลกตะวันตก รวมถึงทางทิศตะวันออกของออสเตรเลีย, นิวซีแลนด์, มหาสมุทรแปซิฟิก และอเมริกา ในมหาสมุทรแปซิฟิกตะวันตก ดวงจันทร์เคลื่อนผ่านเข้าไปในเงาคราสก่อนที่ดวงจันทร์จะขึ้นจากท้องฟ้า ส่วนในยุโรปและแอฟริกา ดวงจันทร์เริ่มเข้าสู่เงาคราสก่อนจะตกลับขอบฟ้าไป ส่วนดาวอังคารที่อยู่ในช่วงใกล้โลกมากที่สุด (opposition) มีโชติมาตร (magnitude) อยู่ที่ -1.5 ใกล้กับดวงจันทร์ทางทิศตะวันตกเฉียงเหนือที่ระยะ 9.5° ดาวรวงข้าวอยู่ทางตะวันตกของดวงจันทร์ที่ระยะ 2° ส่วนดาวอาร์คตุรุสอยู่ทางเหนือของดวงจันทร์ที่ระยะ 32°, ดาวเสาร์อยู่ทางตะวันออกของดวงจันทร์ที่ระยะ 26°, และดาวแอนทาเรสอยู่ทางตะวันออกเฉียงใต้ของดวงจันทร์ที่ระยะ 44°
ดวงจันทร์เคลื่อนตัวเข้าสู่เงามัวของโลกในเวลา 4:54 น. (UTC) และเข้าสู่เงามืดในเวลา 5:58 น. (UTC) คราสเต็มดวงกินเวลาทั้งสิ้น 1 ชั่วโมง 18 นาที จาก 7:07 น. ถึง 8:25 น. (UTC) ช่วงเวลาที่คราสกินลึกที่สุดเกิดขึ้นในเวลา 7:47 น. (UTC) ณ เวลานั้น ดวงจันทร์อยู่บนจุดจอมฟ้า ใกล้กับหมู่เกาะกาลาปาโกสไปทางทิศตะวันตกเฉียงใต้ที่ระยะ 3,000 กิโลเมตร ต่อมาดวงจันทร์ออกจากเงามืดของโลกในเวลา 9:33 น. (UTC) และออกจากเงามัวในเวลา 10:38 น. (UTC)
แมกนิจูดของเงามืดที่สูงที่สุดคือ 1.2907 ขณะที่ทางตอนเหนือของดวงจันทร์เป็น 1.7 อาร์คนาที ทางใต้ของใจกลางเงามืดของโลก ในขณะที่ทางตอนใต้ของดวงจันทร์เป็น 40.0 อาร์คนาที จากศูนย์กลาง ส่วนแกมม่าของอุปราคานี้คือ -0.3017
จันทรุปราคาครั้งนี้เป็นสมาชิกของชุดซารอสดวงจันทร์ที่ 122 เป็นครั้งที่ 56 ในชุดอุปราคาทั้งหมด
เวลา

| เขตเวลา | เขตเวลา | +12h | -9h | -8h | -7h | -6h | -5h | -4h | -3h |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| เหตุการณ์ | เหตุการณ์ | ตอนเย็น วันที่ 15 เมษายน | ตอนเย็น วันที่ 14 เมษายน | ตอนเย็น วันที่ 14 เมษายน | ตอนเย็น วันที่ 14 เมษายน | ตอนเย็น วันที่ 14 เมษายน | ตอนเย็น วันที่ 14 เมษายน | ตอนเย็น วันที่ 14 เมษายน | ตอนเช้า วันที่ 15 เมษายน | ตอนเช้า วันที่ 15 เมษายน | ตอนเช้า วันที่ 15 เมษายน | ตอนเช้า วันที่ 15 เมษายน | ตอนเช้า วันที่ 15 เมษายน | ตอนเช้า วันที่ 15 เมษายน | ตอนเช้า วันที่ 15 เมษายน | ตอนเช้า วันที่ 15 เมษายน |
| P1 | ดวงจันทร์เริ่มเข้าสู่เงามัวของโลก* | N/A† | 19:54 | 20:54 | 21:54 | 22:54 | 23:54 | 00:54 | 01:54 |  |  |  |  |  |  |  |
| U1 | เริ่มเกิดจันทรุปราคาบางส่วน | 17:58 | 20:58 | 21:58 | 22:58 | 23:58 | 00:58 | 01:58 | 02:58 |  |  |  |  |  |  |  |
| U2 | เริ่มเกิดจันทรุปราคาเต็มดวง | 19:07 | 22:07 | 23:07 | 00:07 | 01:07 | 02:07 | 03:07 | 04:07 |  |  |  |  |  |  |  |
|  | ดวงจันทร์เข้าไปในเงาลึกที่สุด | 19:47 | 22:47 | 23:47 | 00:47 | 01:47 | 02:47 | 03:47 | 04:47 |  |  |  |  |  |  |  |
| U3 | สิ้นสุดจันทรุปราคาเต็มดวง | 20:25 | 23:25 | 00:25 | 01:25 | 02:25 | 03:25 | 04:25 | 05:25 |  |  |  |  |  |  |  |
| U4 | สิ้นสุดจันทรุปราคาบางส่วน | 21:33 | 00:33 | 01:33 | 02:33 | 03:33 | 04:33 | 05:33 | 06:33 |  |  |  |  |  |  |  |
| P4 | ดวงจันทร์พ้นจากเงามัวของโลก | 22:38 | 01:38 | 02:38 | 03:38 | 04:38 | 05:38 | 06:38 | 07:38 |  |  |  |  |  |  |  |
* ดิถีของเงามัวของอุปราคามีการเปลี่ยนแปลงลักษณะของดวงจันทร์เล็กน้อยเท่านั้น คนทั่วไปไม่สามารถสังเกตเห็นได้ชัด
† ดวงจันทร์ไม่สามารถมองเห็นได้ในเวลาส่วนนั้น ๆ ของเขตเวลาต่าง ๆ
ระเบียงภาพ

แบบจำลองโลกเมื่อมองจากดวงจันทร์ในเวลา 7:47 UTC
จันทรุปราคาจาก SolarWalk เมื่อ 7:32 UTC
ก่อนเกิดอุปราคาในเวลา 3:50 UTC
แอลบูเคอร์คี เวลา 6:02 UTC
วินนิเพก เวลา 6:28 UTC
โรสแมด เวลา 6:30 UTC
เวลา 6:45 UTC ที่ แอลบูเคอร์คี
นิว บรันเฟลส์ เวลา 7:02 UTC
เมืองเวสท์วัลลี่ (รัฐยูท่าห์) เวลา 7:29 UTC
ภาพดวงจันทร์และดาวรวงข้าว
มินนีแอโพลิส เวลา 7:40 UTC
ภาพมุมกว้างพร้อมกับดาวอังคาร
ตัสติน เวลา 07:40 UTC
ตัสติน เวลา 07:40 UTC
มินนีแอโพลิส เวลา 7:46 UTC
แซนโฮเซ เวลา 7:46 UTC
แอลบูเคอร์คี,  เวลา 7:49 UTC
Queenscliff, Victoria, 7:50 UTC
แซนโฮเซ เวลา 8:23 UTC
สิ้นสุดปรากฏการณ์จันทรุปราคาเต็มดวง
มอนเตวิเดโอ เวลา 8:43 UTC
มอนเตวิเดโอ
โดโลเรส
ระหว่างหอครัช
แบบจำลองการเกิดปรากฏการณ์จันทรุปราคาขณะที่ดวงจันทร์กำลังเคลื่อนผ่านเงามืดของโลก
ดาวอังคาร ที่อยู่ในช่วงกำลังเข้าใกล้โลกที่สุด, ดังแสดงในภาพการเคลื่อนไหวทางภูมิศาสตร์จากศูนย์กลางดาวอังคาร ช่วง พ.ศ. 2546 - 2561
จันทรุปราคา มีนาคม พ.ศ. 2549

| จันทรุปราคาเงามัว 14–15 มีนาคม พ> ศ. 2549 |
| --- | --- |
ดวงจันทร์เคลื่อนผ่านตอนเหนือเงามัวของโลกจากขวาไปซ้าย
ประเภทของอุปราคา
ประเภท: เงามัว
แกมมา: 1.0210
ความส่องสว่างเงามัว: 1.0300
ความส่องสว่างเงามืด: –0.0604
ระยะเวลา (ชั่วโมง:นาที:วินาที)
เงามัว: 04:52:00
 
เวลา (UTC) 
(P1) เริ่มจันทรุปราคาเงามัว: 21:21:32
บดบังมากที่สุด: 23:47:32
(P4) สิ้นสุดจันทรุปราคาเงามัว: 02:13:32
 
แหล่งอ้างอิง
แซรอส: 113 (63 จาก 71)
บัญชี # (LE5000): 9663
ดวงจันทร์เคลื่อนผ่านเงาในกลุ่มดาวหญิงสาว (Virgo)
จันทรุปราคาเงามัวเกิดขึ้นในวันที่ 14–15 มีนาคม พ.ศ. 2549 ซึ่งเป็นอุปราคาครั้งแรกจากสองครั้งในปี พ.ศ. 2549
อุปราคาครั้งนี้เป็นจันทรุปราคาเงามัวทั้งดวงไม่พบบ่อยสัมพัทธ์ ซึ่งดวงจันทร์ผ่านเข้าไปภายในเงามัวและไม่ผ่านเข้าไปในเงามืดของโลก
การมองเห็น

อุปราคาครั้งนี้สามารถมองเห็นได้จากทวีปแอฟริกา และทวีปยุโรป มองเห็นขณะดวงจันทร์ขึ้นได้ทางตะวันออกเฉียงเหนือของทวีปอเมริกาเหนือ ทั้งหมดของทวีปอเมริกาใต้ และมองเห็นขณะดวงจันทร์ตกได้เหนือทวีปเอเชียตะวันตก
มุมมองจำลองของโลกจากศูนย์กลางดวงจันทร์ขณะบดบังสูงสุด
อุปราคาที่เกี่ยวข้อง > ชุดซารอส

อุปราคานี้เป็นส่วนหนึ่งของชุดซารอสที่ 138 ซึ่งเป็นครั้งที่ 29 จาก 83 ครั้งของจันทรุปราคาในชุดนี้ โดยจันทรุปราคาของชุดซารอส 138 นี้เริ่มต้นจากจันทรุปราคาเงามัวในวันที่ 5 ตุลาคม พ.ศ. 2046 (ค.ศ. 1503) เริ่มจันทรุปราคาบางส่วนในวันที่ 13 มิถุนายน พ.ศ. 2533 (ค.ศ. 1990) จะเริ่มจันทรุปราคาเต็มดวงในวันที่ 7 กันยายน พ.ศ. 2587 (ค.ศ. 2044) และจันทรุปราคาเต็มดวงครั้งสุดท้ายจะเกิดขึ้นในวันที่ 8 มิถุนายน พ.ศ. 3038 (ค.ศ. 2495) จันทรุปราคาบางส่วนครั้งสุดท้ายจะเกิดขึ้นในวันที่ 13 สิงหาคม พ.ศ. 3146 (ค.ศ. 2603) และจะสิ้นสุดชุดซารอสด้วยจันทรุปราคาเงามัวในวันที่ 30 มีนาคม พ.ศ. 3525 (ค.ศ. 2982)
อุปราคาที่เกี่ยวข้อง > วัฏจักรเมตอน (19 ปี)

วัฏจักรเมตอนจะวนซ้ำประมาณทุก ๆ 19 ปี และอธิบายชุดซารอสเพิ่มหนึ่งปีจันทรคติ เพราะว่าอุปราคาเกิดขึ้นบนวันที่คล้ายในปฏิทิน และเงาของโลกจะอยู่ใกล้อย่างสัมพัทธ์กับดาวฤกษ์พื้นหลัง
| --- | --- |
 14 มีนาคม 2549 - เงามัว (113)  14 มีนาคม 2568 - เต็มดวง (123)  13 มีนาคม 2587 - เต็มดวง (133)  14 มีนาคม 2607 - บางส่วน (143):  7 กันยายน 2549 - เงามัว (118)  7 กันยายน 2568 - เต็มดวง (128)  7 กันยายน 2587 - บางส่วน (138)  7 กันยายน 2606 - เงามัว (148)